Diari Oficial de la Generalitat Valenciana


Sumari del DOGV 3668, del 18-01-2000 (2000/124)

Informació pública de l’alternativa tècnica de programa de desenvolupament de l’actuació integrada en sòl urbà de la unitat d’execució única del Pla de Reforma Interior número 11 d’Orpesa del Mar.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3668

Data del DOGV
:   18-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/124


Organisme emissor
:   Gestion de Inmuebles Gavilanes, SL

Tipus de document
:   Anunci

Informació pública de l'alternativa tècnica de programa de desenvolupament de l'actuació integrada en sòl urbà de la unitat d'execució única del Pla de Reforma Interior número 11 d'Orpesa del Mar. [2000/A124]
  
La mercantil Gestión de Inmuebles Gavilanes, SL, ha formulat una alternativa tècnica de programa de desenvolupament de l'actuació integrada en sòl urbà de la unitat d'execució única del Pla de Reforma Interior número 11 d'Orpesa del Mar, compost de memòria justificativa, Pla de Reforma Interior i projecte d'urbanització.
  
En compliment del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública l'esmentada alternativa tècnica, fent constar el que segueix:
  
Característiques essencials de la iniciativa:
  
El document té per objecte programar la gestió i urbanització de la unitat d'execució única del Pla de Reforma Interior 11, d'Orpesa del Mar.
  
L'alternativa tècnica i tota la documentació complementària presentada davant de l'ajuntament ha sigut depositada i protocol·litzada en una acta per a exposició pública a la notaria territorialment competent, que és la de Benicàssim, situada al carrer de Sant Tomàs, 115, pis 1r, codi postal 12050, i telèfon 51 056 7035, de la qual és titular la senyora Esperanza Quiles Pomares.
  
L'acta està a disposició de les persones interessades des de la data de publicació d'aquesta informació i durant els terminis que estableix la Llei Reguladora de l'Activitat Urbanística. Igualment, i a l'efecte corresponent, s'ha depositat a l'Ajuntament d'Orpesa del Mar, amb data 27 de desembre de 1999, un exemplar per a la pública exposició.
  
Així, se sotmet a informació pública, d'acord amb el que disposa l'article 48.1 i l'article 46.3 de la Llei Reguladora de l'Activitat Urbanística, l'esmentada alternativa tècnica, el Pla de Reforma Interior d'aquesta i el seu projecte d'urbanització de la unitat d'execució, durant el termini de 20 dies comptadors des de l'última publicació d'aquest anunci en un diari de difusió provincial i en el Diari Oficial de la Generalitat Valenciana.
  
En el període d'exposició pública, qualsevol persona interessada podrà formular al·legacions, proposicions juridicoeconòmiques oportunes i alternatives tècniques a l'actuació proposada, així com obtenir còpies de l'acta de la documentació protocol·litzada, o sol·licitar que li siga mostrada en l'horari d'atenció al pública del despatx de notaria.
  
Igualment, les persones interessades podran consultar la documentació depositada a l'ajuntament als mateixos efectes, que són els referits pels articles 46 i 48 de la Llei Reguladora de l'Activitat Urbanística en el seu horari d'atenció al públic.
  
Aquest anunci es publicarà igualment en el Boletín Oficial de la Provincia, a fi que valga d'anunci als propietaris desconeguts o aquells de què no conste l'adreça, o conste erròniament en el registre cadastral, de conformitat i a l'efecte disposat en l'article 59.4 de la Llei 30/1992, modificada per la 4/1999, de Procediment Administratiu Comú, repuntant-se-li a aquest la consideració d'edicte.
  
Als efectes legals corresponents.